RMK Võrumaa metskond

hr. Agu Palo

[vorumaa@rmk.ee](mailto:vorumaa@rmk.ee)

29. jaanuar 2024

TA Orienteerumisklubi palub käesolevaga Teie nõusolekut XX rogaini Euroopa meistrivõistluste korraldamiseks Võrumaa metskonna metsades 17.-18. augustil 2024. Võistlusel kasutatava maastiku ligikaudsed piirid on näidatud manuses oleval kaardil.

Rogaini Euroopa meistrivõistlused on võistkondliku valikorienteerumise rahvusvahelised tiitlivõistlused kontrollajaga 24 tundi. Maastikule paigutatakse ca 80 orienteerumise kontrollpunkti, mida võistlejad võivad läbida vabalt valitud järjekorras. Võistlejad liiguvad maastikul jalgsi, 2–3 liikmeliste võistkondadena, valdavalt kasutades teid, metsaradu ja sihte. Oodatav osavõtjate arv on ca 500.

Võistluskeskus (sh. start-finiš, autode parkimine, võistlejate toitlustamine) paikneb Misso alevikus, Misso laululava juures. Võistluse start on laupäeval 17. augustil 2024 kell 12.00 ja finiš pühapäeval 18. augustil 2024 kell 12.00. See tähendab, et osavõtjad liiguvad maastikul terve ööpäeva jooksul, 24 tundi.

Võistluse toimumise oleme juba kooskõlastanud Keskkonnaameti ning Politsei- ja Piirivalveametiga. Keskkonnaameti kooskõlastuse lisame manuses. Täiendavalt kooskõlastame võistluse veel jahiseltside ning Rõuge, Võru ja Setomaa valdadega.

Lugupidamisega,

Lauri Leppik

TA OK juhatuse liige

tel. 56159998

e-post: [leppik@tlu.ee](mailto:leppik@tlu.ee)